Παράξενο. Αρχίζω να νιώθω φυσιολογικά.
Που είμαι εδώ, εννοώ.
Ναι, ποτέ δεν περίμενα να ανέχομαι να μυρίζω έτσι.
Το παρόν φαντάζει πια σχεδόν θολό,
κι αυτό είναι γάμησέ τα.
Ναι.
Μια φορά…
ήμουν στο Μπιγκ Μπέαρ, σε τριπάκι με LSD. Κανονικό LSD.
Και ξέχασα τελείως πώς ήταν η ζωή πριν.
Κατέληξα να κάθομαι σταυροπόδι δίπλα στη φίλη μου στη σκηνή,
και να ψάλλω τα ονόματα πολυκαταστημάτων σαν μάντρα.
"Target, Walmart, Walgreens, Walmart, Target, Walgreens, Walmart".
Γιατί;
Δεν ξέρω. Μάλλον για μένα απλώς αντιπροσώπευαν
την επιστροφή στον πραγματικό κόσμο.
Ξέρεις, θα μπορούσα να σε κρατήσω κάτω απ' το νερό, πολύ απαλά.
Αυτό ακούγεται φρικτό.
Μα αυτό είναι το θέμα.
Δεν θα έπιανε, γιατί θα ήξερα τι πας να κάνεις.
Καλά. Κατάλαβα.
Θα πληρώσω κάποιον να σε μαχαιρώσει.
Όχι.
-Δηλαδή, σχεδόν να σε μαχαιρώσει. -Όχι. Αν πεθάνω;
Δεν εγκρίνεις καμιά ιδέα μου.
Γιατί δεν είσαι εσύ αυτός που μαχαιρώνουν.
Με έχει μαγέψει ένα βιβλίο, ο Ροβινσώνας Κρούσος.
Το διάβαζα στον Ρούφους όλη μέρα χθες
και με έχει ρουφήξει τελείως.
Είναι πολύ καλό.
Αν κάπως παραβλέψεις ότι όλο αυτό
συμβαίνει σε έναν τρομακτικό, φρικτό χώρο και χρόνο…
θυμίζει και λίγο διακοπές.
Αυτό το χτένισμα είναι το κόρνροου;
Τι;
Σκατά.
Τζ. Αρματρέιντινγκ WALK UNDER LADDERS
Πρέπει να κάνουμε οικονομία.
Αν ακούμε τριάντα τραγούδια τη βραδιά, μπορεί να μας κρατήσει γύρω στη βδομάδα.
Μια βδομάδα;
Λες να μείνουμε εδώ τόσο πολύ;
Ξημέρωσε.
Πρέπει να πάω στη σοφίτα
πριν αρχίσουν να ξυπνάνε.
ΕΞ ΑΙΜΑΤΟΣ
"Τι ίχνη υπήρχαν από άλλες πατημασιές;
Και πώς μπορεί να ήρθε άνθρωπος εκεί;
Αλλά η σκέψη ότι ο Σατανάς θα έπαιρνε ανθρώπινη μορφή σε τέτοιο μέρος…"
Βαρέθηκα.
Να διαβάσουμε κάτι άλλο;
Τι; Βαρέθηκες;
Δεν θες να δεις πώς τελειώνει; Το καλύτερο χάνεις.
Μπα.
Εσύ; Τι λες για τον Ροβινσώνα Κρούσο;
Κέρι;
Κέρι!
Το ότι καταδέχτηκα να ψάξω την υπηρέτριά μου
αρκεί για να σε χαστουκίσω.
Εγώ φταίω, μαμά.
Της είπα να ακούσουμε μαζί την Ντέινα.
Ρούφους, νομίζω πως πρέπει η Ντέινα να πάψει να σου διαβάζει.
Μα, μαμά, εσύ…
Ο κύριος Γουέιλιν θα αξιοποιήσει την Ντέινα κάπου αλλού.
Καταλαβαίνετε, κε Φράνκλιν;
Σε κάθε περίπτωση, νεαρέ μου, αρχίζεις αμέσως μαθήματα πιάνου.
Δεν θέλω τα αναθεματισμένα μαθήματα!
Ρούφους Γουέιλιν!
Δεν θα ανεχτώ τέτοιες εκφράσεις.
Ηρέμησε, Ρούφους.
Ο κος Φράνκλιν είναι σπουδαίος δάσκαλος. Θα περάσεις καλά.
Μπορείς να αρχίσεις από το ουροδοχείο του κου Φράνκλιν.
Μάλιστα, δις Μάργκαρετ.
Λοιπόν, τοποθετούμε τα χέρια στη θέση ντο.
Ο αντίχειρας στο λευκό πλήκτρο πριν τα δύο μαύρα.
Καλημέρα.
-Μπορώ να βλέπω; -Ναι.
Απλώς εξοικειωνόμαστε με το όργανο.
Θα δείξεις στη μαμά σου τι έμαθες;
Ρούφους!
Αυτό είναι θαυμάσιο.
Αύριο θα δείξουμε την πρόοδό σου στον κο Ντέιτον.
-Τον κο Ντέιτον; -Ναι.
Χήρος και δικηγόρος.
Αυτός και η κόρη του θα δειπνήσουν μαζί μας αύριο.
Ρούφους, μαθαίνω ότι η Φίλιπα είναι πολύ όμορφη.
-Δεν θέλω να τη γνωρίσω. -Σιωπή!
Θα γίνεις τζέντλεμαν, κι ένας τζέντλεμαν ερωτεύεται.
Δεν συμφωνείτε, κύριε Φράνκλιν;
Ξυπνούν αναμνήσεις από τη δική μου πρώτη αντίστοιχη εμφάνιση.
Θα με έβρισκες πολύ όπως πρέπει, Ρούφους.
Να χαίρεσαι που θα γνωρίσεις κάποια με τη μισή έστω αξία της μητέρας σου.
Συνεχίστε.
Λοιπόν, το φα.
Λουκ, στο γραφείο μου.
Έλα μέσα!
Χτένισα το δάσος μέχρι το Ίστον. Δεν βρήκα ούτε ίχνος. Δεν είναι δυνατόν!
Συνεχίστε.
Ηλίθιε!
Συνέβη στη δική σου βάρδια, άρα καλά θα κάνεις να βρεις απαντήσεις.
Μπορεί να βρίσκεται ήδη σε κανένα ατμόπλοιο για Βοστόνη.
Δεν υπάρχει περίπτωση να ξέφυγε τόσο εύκολα χωρίς βοήθεια.
Κάποιοι συνωμότησαν.
Κι αν μάθω ότι εσύ είχες σχέση με αυτό,
θα σου κόψω ο ίδιος το λαρύγγι!
Σχετικά με χθες.
-Δεν ήθελα… -Όσο πιο πολλά ξέρω,
τόσο πιο πολύ κινδυνεύω.
Αρκετούς μπελάδες έχω ήδη.
Τρέχει κάτι με τον Λουκ;
Μάλλον έχει να κάνει με τη φυγάδα στη βάρδιά του.
Ξέρει τι είπαμε;
-Κανείς άλλος ξέρει; -Όχι.
Κι έτσι πρέπει να μείνει.
Κέρι!
Έλα δω.
Βγάλε αυτό το φόρεμα. Τώρα!
Δεν με νοιάζει τι θέλει η βρομο-Μάργκαρετ.
Δεν θα μπεις στο μαγειρείο αν δεν το βγάλεις, ακούς;
Τι κοιτάς;
Βάζω στην Κέρι το λινό, για να μην καταλήξει σαν τη Σελέστ
ή οποιαδήποτε άλλη.
Η τελευταία ξέφυγε, δεν θα γίνει η Κέρι η επόμενη.
Με ακούς;
Τοκ τοκ.
Κύριε Φράνκλιν.
Πώς πάει με τη Γουίνι;
Σύντομα θα τη βρούμε.
Αποδείχτηκε πονηρή η βρόμα,
αλλά εγώ είμαι πιο πονηρός.
Να υποθέσω ότι δεν έχεις εσύ κάποιο στοιχείο;
Πώς πάει το παίξιμο του Ρούφους;
Όχι άσχημα για μία μέρα,
αλλά θεωρώ ότι πρέπει να μετριάσω τις προσδοκίες σας.
Η Μάργκαρετ νομίζει ότι αύριο θα δώσει κοντσέρτο.
Αύριο;
Να πάρει.
Ο Ντέιτον θα έρθει αύριο.
Δυστυχώς, Κέβιν, ο διορισμός στην Ένωση Αγροτών
εξαρτάται από την κρίση αυτού του φλύαρου αργόσχολου.
Και, ασφαλώς,
δεν βοηθάει ότι θεωρούσε ότι ήταν σε μνηστεία με τη Χάνα στα νιάτα τους.
Ενδεχομένως να πιστεύει πως αυτό το κτήμα έπρεπε να 'ναι δικό του.
Αυτά τα ρούχα σκοπεύεις να φοράς αύριο;
Πραγματικά, δεν έχω κάτι άλλο να βάλω.
Κάπως θα το τακτοποιήσω.
Σελέστ, να σε βοηθήσω.
Ευχαριστώ.
Το κεφάλι μου με πεθαίνει.
Κάνει πολλή ζέστη.
Δεν πρέπει να κουράζεσαι τόσο.
Λες να μην το ξέρω; Πες το στη δίδα Μάργκαρετ.
Δόξα τω Θεώ, ώρα για φαγητό.
Σύντομα συμπληρώνονται δύο μέρες από τη φυγή της Γουίνι.
Υποψιάζομαι ότι κάποιοι ξέρετε πού πήγε και πώς κατάφερε να ξεφύγει.
Επίσης, θεωρώ πως είναι στη φύση σας να σιωπάτε.
Ίσως κρίνετε πως δεν σας αφορά.
Προτιμάτε να κοιτάτε το χώμα και να περιμένετε το καμπανάκι για φαγητό.
Κάποιοι, όμως, ίσως μου δείξουν την αφοσίωσή τους.
Λοιπόν, πού πήγε η νέγρα;
Πού;
Μισή φέτα καλαμποκόψωμο τη μέρα, μέχρι να βρεθεί η νέγρα.
Ή μέχρι κάποιος από σας μου πει τι σχεδιάζει.
Μέχρι τότε, το βράδυ νηστεία!
Έγινα σαφής;
Είναι σαφές;
-Ναι. -Ναι, αφέντη Τομ.
Έλα δω εσύ.
Αν κάποιος μπάσταρδος έστω διανοηθεί να σκύψει για να φάει, ρίξ' του.
Πίσω στη δουλειά όλοι!
Για πόσο θα δουλεύουμε με μισή φέτα ψωμί, Λουκ;
Βασικά, ήδη λιμοκτονούμε.
Δεν είναι λογικό.
Ο αφέντης θα χάσει τους μισούς, αν μείνουμε νηστικοί στη ζέστη.
Δίκιο έχεις, Τζουπ. Κι ο αφέντης Τομ το γνωρίζει.
Θύμωσε γιατί του άρεσε η Γουίνι.
Αλλά είναι λογικός άνθρωπος.
Μια νύχτα υπομονή, Πίτερ. Θα συνέλθει.
Το καλό που σου θέλω.
Εσύ φυλούσες φρουρός εκείνη τη νύχτα.
Γιατί έφυγε;
Η Σελέστ δεν συμφωνεί ότι ο Τομ είναι λογικός.
Όχι, νομίζει ότι ξέρω για τη Γουίνι.
Λες ο Τομ να το τηρήσει αν δεν μιλήσει κανείς;
Κανείς δούλος δεν φεύγει έτσι από τη φυτεία του.
Αν θες τη γνώμη μου, οι επόμενες μέρες θα 'ναι δύσκολες.
Δεν θα σε κατέδιδε, έτσι; Αν χειροτέρευε το πράγμα;
Όχι.
Δεν νομίζω. Πρέπει μόνο να ξεθυμάνει η κατάσταση.
Κι ο Νάιτζελ; Η Σελέστ; Αν κάτι τους συμβεί;
-Τι θα τους βοηθούσε να αντέξουν; -Δεν ξέρω.
Τροφή.
Λουκ.
Ντέινα, δεν πρέπει να τριγυρνάς τέτοια ώρα.
Έχει βάρδια ο Τζέικ.
Όχι εσύ;
Όχι μόνος μου. Όχι πια.
Δες. Σου έφερα κάτι.
-Τι είναι; -Τροφή.
Έχε μου εμπιστοσύνη.
Καλύπτει τη Σελέστ και τον Νάιτζελ.
Θα σας κρατήσει τουλάχιστον ένα διήμερο.
Κι οι υπόλοιποι;
Δεν έχω για όλους.
Εντάξει.
Για ό,τι χρειαστείς, έλα να με βρεις.
Μαζί, θα τα καταφέρουμε.
Έχει σχέση μ' αυτά η δις Ολίβια;
Ξέρει για τη Γουίνι;
Πού μπορεί να είναι;
Όχι.
Την πήγες εκεί που πας εσύ;
Ναι.
Η Γουίνι έφυγε οριστικά.
Καληνύχτα.
Καλημέρα, κε Φράνκλιν. Πιάνεις φιλίες με τις πάπιες;
Ας πούμε.
Σε ζηλεύω, πιανίστα.
Για μένα δεν έχει ξεκούραση.
Ο Τομ θα με στείλει πάλι να ψάχνω την αναθεματισμένη.
Θα είχε μεγάλα ταλέντα για να έχει χαλαστεί τόσο ο Τομ.
Σαν τη δικιά σου.
Τι εννοείς;
Εσύ θα μου πεις.
Μήπως αξιοποιεί το μεγάλο της στόμα;
Είσαι καλά, Τζουπ;
Τι θλιβερή εικόνα.
Σήκω, ρε άχρηστε…
Φύγε από δω, να πάρει!
Είναι αδύναμος. Όπως όλοι μας.
Αν κρίνω απ' τη σπρωξιά σου, εσύ δεν φαίνεσαι αδύναμος.
-Μήπως σου δίνει ο Τομ τίποτα αποφάγια; -Τσακίσου φύγε από δω!
Κοίτα να προσέχεις πώς μου μιλάς.
Τα πράγματα δεν σου πάνε καλά. Ίσως το μετανιώσεις.
Έλα, καλά είσαι.
Μη μ' ακουμπάς!
Καλά τα λέει ο Τζέικ. Είσαι το δεξί χέρι των σατανάδων.
Στις δουλειές σας.
Τι γυρεύεις εδώ;
Με έστειλε ο κος Φράνκλιν να το φέρω.
Το διάβαζες.
Δεν θα χαζολογάς εδώ μέσα.
Συνεννοηθήκαμε;
Κύριε Φράνκλιν.
Να τα πούμε λίγο;
Βρήκα τη δούλα σου να διαβάζει στη βιβλιοθήκη μου.
Λυπάμαι. Δεν…
Μπορεί να σου φέρνει βιβλία,
αλλά δεν πρέπει ποτέ να διαβάζει μόνη της εδώ.
Ούτε ενώπιον των δούλων μου.
Πρέπει να τηρούνται οι κανόνες μου.
Ναι, φυσικά. Καταλαβαίνω.
Δεν αρκεί να καταλαβαίνεις.
Έχω μια υπόθεση φυγάδα στο κεφάλι μου.
Δεν μπορώ να επιτρέψω σε κανέναν να γεμίζει τους δούλους μου με φιλοδοξίες
που δεν αρμόζουν στη θέση τους.
Θα το τακτοποιήσω.
Καλά είσαι;
Όχι.
Ο Τομ μού είπε τι έγινε.
Πρέπει να 'σαι πιο προσεκτική.
Η βιβλιοθήκη είναι σαν ναός στη μνήμη της συζύγου του.
Προσεκτική;
Να είμαι προσεκτική;
Συγγνώμη, για λίγο ξέχασα ότι εδώ δεν είμαι άνθρωπος.
Χέστηκα για τη νεκρή σύζυγό του.
Δίκιο έχεις. Συγγνώμη.
Όλοι είναι κάπως στην τσίτα.
Είδα έξω κάποιον να καταρρέει.
Πραγματικά, σκέφτηκα ότι όλοι θα στρέφονταν κατά του Λουκ.
Δεν πάει άλλο με την πείνα.
Έχεις δίκιο.
Ο Λουκ θα μιλήσει.
Θα πάω στην Ολίβια.
-Γιατί; -Για να την ενημερώσω.
Αν συνεχιστεί αυτό, ο Λουκ ή η Σάρα θα σπάσουν.
Θα πάνε στον Τομ. Αν όχι αυτοί, άλλοι.
Καλά. Να έρθω κι εγώ;
Όχι.
Όλο και κάποιος θα δει ότι λείπουμε κι οι δύο.
Εσύ παίζε πιάνο.
Ολίβια;
Η Ντέινα είμαι.
-Μόνη σου είσαι; -Ναι.
Μπες μέσα.
Τι συμβαίνει;
Τι σκατά γίνεται;
Αυτές οι τρελές δαμάλες θέλουν να με κουρέψουν. Αυτό γίνεται.
Αν τη δει κανείς, δεν θέλουμε να τη γνωρίσει.
Γιατί είναι ακόμα εδώ;
Το θεωρείς εύκολο να φύγει με ασφάλεια μια φυγάδα;
Δεν έχει σημασία. Γυρίζω στους Γουέιλιν.
-Όχι! -Όχι!
Κι όμως.
Βαρέθηκα να σας ακούω. Δεν έχετε κάποιο σχέδιο για μένα.
Καμία οδηγία.
Δεν μου προσφέρετε τίποτα.
Ο αφέντης Τομ ξέρω έστω τι ζητάει.
Όχι!
Δεν πρόκειται να χαρεί. Νομίζει ότι τον δηλητηρίασες.
Μα δεν τον δηλητηρίασα!
Σημασία έχει τι νομίζει εκείνος.
Αν δεν σε σκοτώσει, θα εύχεσαι να το έκανε.
Θα μας ακούσεις και θα πας στη Φιλαδέλφεια,
ή θα μείνεις εδώ μέχρι να αλλάξεις γνώμη.
Τι αποφασίζεις;
Καλά.
Δεν γυρίζω σ' αυτόν.
Ολίβια, ο Λουκ είμαι.
-Περίμενε. -Ολίβια!
Δεν πρέπει να τη δει εδώ. Θα μας καρφώσει.
Δις Ολίβια, άνοιξε. Είσαι μέσα.
Κρύψου πάλι κάτω, γρήγορα.
-Θέλω τη βοήθειά σου. -Τη βοήθειά μου;
Η Σελέστ δεν είναι καλά. Μάλλον έρχεται το μωρό.
Έρχομαι μαζί σου.
Άλις, εσύ μείνε εδώ και έχε τον νου σου. Εντάξει;
Ντέινα, έλα μαζί μου. Θα σε χρειαστώ.
Γεια σας, γεια σας.
Άρτσιμπαλντ.
-Καλημέρα σας, κύριε. -Καλώς ήρθατε.
Κυρία Γουέιλιν.
Τόσο σύντομα μετά τη βραδιά στους Τάνι.
Επιτρέψτε μου να σας συστήσω τη μικρή μας κόρη, Φίλιπα.
Χάρηκα για τη γνωριμία, κα Γουέιλιν.
Το φόρεμα σας πάει πολύ. Κι η υπηρέτριά σας ωραιότατη.
Τι γοητευτικό πλάσμα.
Να σας συστήσω τον γιο μου, Ρούφους.
Γεια σας.
Χαίρω πολύ για τη γνωριμία, κύριε Ρούφους.
Ο κύριος;
Με συγχωρείτε. Ο κύριος Κέβιν Φράνκλιν, από τη Νέα Υόρκη.
Ταλαντούχος μουσικός και δάσκαλος πιάνου του Ρούφους.
-Χαίρω πολύ. -Επίσης, κύριε.
Η σύσταση της δίδας Γουέιλιν είναι το καλύτερο διαπιστευτήριο.
Δεν χρειάζεται ειδικός για να διαπιστώσει το ταλέντο του κυρίου Φράνκλιν.
Το δείπνο είναι έτοιμο.
Παρακαλώ. Πιστεύω ότι θυμάμαι τον δρόμο.
Από δω, αγάπη μου.
Μη φοβάσαι, ένα κορίτσι είναι.
Έπιασε πάλι τις δουλειές,
αλλά ζαλίστηκε και έπεσε στον κήπο.
-Τη βρήκε ο Νάιτζελ. -Ζαλίστηκε;
Έχει όλη μέρα πονοκέφαλο.
Είναι θεονήστικη.
Τι;
Ο Τομ δεν δίνει φαγητό όσο λείπει η Γουίνι.
Τη μεταφέραμε στην καλύβα,
κι είπε ότι μάλλον έρχεται το μωρό.
Γιατί στέκεστε έτσι; Πίσω στη δουλειά σας.
Το μωρό έρχεται πρόωρα.
Τι να κάνω; Τι…
Συμπαραστάσου της. Μίλα της.
Κράτα το χέρι της. Μίλα της.
Να μια σύσπαση. Η Ντέινα θα σε βοηθήσει.
Σφίξε το χέρι μου.
Κουράγιο. Όλα καλά.
Έχουμε ισχιακή προβολή.
Τι πάει να πει αυτό;
Τι σημαίνει;
Κύριε Γουέιλιν, οι φήμες αληθεύουν. Η Σάρα έχει εξελιχθεί σε εξαίρετη μαγείρισσα.
Ανταποκρίνεται το μέρος στις αναμνήσεις σας, κύριε Ντέιτον;
Ενθυμούμαι με ζεστασιά τα χρόνια μου εδώ.
Με την εκλιπούσα κα Χάνα
τρέχαμε ανέμελα κάτω από τα χαμηλά κλαδιά των βελανιδιών.
Όταν κουραζόμουν, ο πατέρας με κάθιζε στα πόδια του…
και μου έλεγε ιστορίες από τη νίκη επί των Βρετανών.
Με ικανοποιεί πολύ να βλέπω τόσο ωραίες αλλαγές σε αυτό το σπίτι
από τις μέρες της νιότης μας.
Φτάνει.
Συγγνώμη, αφέντη.
Έξω.
Κέρι, θα αναλάβεις εσύ.
Πολύ καλά.
Όλα εντάξει με το κορίτσι, Τομ;
Ναι.
Απλώς
μας βρήκατε σε μια περίοδο πειθαρχικών μέτρων.
Και ποια ήταν η αιτία τους;
Αρνούνται να καταδώσουν μια φυγάδα.
Μάλιστα. Κρίμα.
Το θέμα θα τακτοποιηθεί σύντομα.
Είμαι σίγουρος.
Σπρώξε.
-Έτσι μπράβο. -Ωραία.
Τα πας περίφημα. Έλα, Ντέινα.
-Μπράβο σου. -Τώρα θα περιστρέψω το κεφάλι.
-Όλα καλά. -Ναι.
Ωραία.
Έφερες το μωρό σε καλή θέση.
-Λοιπόν, λίγο ακόμα. Έγινε; -Συγγνώμη.
-Δεν μπορώ. -Σε λίγο θα δεις το μωρό σου.
Τα πας θαυμάσια. Κοντεύουμε.
Λίγο ακόμα. Θα δεις το μωρό σου.
Κι άλλη σύσπαση.
Ωραία.
Εντάξει.
Περίμενε. Τι συμβαίνει;
Έχει πάθει κρίση.
Πιάσε εκείνο το λουρί. Να μη δαγκώσει τη γλώσσα της.
Σελέστ!
Φώναξε τον Τομ.
Με ακούς; Σελέστ!
Όταν οι αγνές καρδιές μαραίνονται
Και τους αγαπημένους παίρνει ο χρόνος
Ποιος άραγε να μείνει θα άντεχε
Στον σκοτεινό μας κόσμο μόνος
Θεσπέσια, αγάπη μου.
Υπέροχα.
Παίζετε πανέμορφα, κύριε Φράνκλιν.
Ρούφους, δεν δείχνεις στη Φίλιπα τι έχεις μάθει στο πιάνο;
Όχι, ευχαριστώ.
Παίξε, μικρέ.
Μην αρνείσαι στους καλεσμένους μας τη χαρά του ταλέντου σου.
Τα πας πολύ καλά, Ρούφους. Μην τα παρατάς. Εντάξει;
Αφέντη Τομ, σε χρειαζόμαστε. Έρχεται το μωρό της Σελέστ.
Με συγχωρείτε. Επιστρέφω αμέσως.
Ναι, φυσικά.
Ντέινα, πρέπει να βγάλω το μωρό.
Όταν κάνω την τομή, θέλω να το τραβήξεις έξω απ' τα πόδια.
Μια στιγμή. Κι η Σελέστ;
Σώστε το παιδί.
Όχι. Μπορούμε να τους σώσουμε και τους δύο.
Είναι νεκρή, Ντέινα.
Σώστε το παιδί!
Έλα.
Έλα τώρα.
Έλα.
Δεν τα κατάφερε.
Να πάρει ο διάολος.
Τα μαλλιά του.
Καθαρίστε αυτό το χάλι.
Κανονίστε τον τάφο.
-Λουκ. -Άφησέ με, Ντέινα!
Άφησέ με, σου λέω.
Μην ανησυχείς, αγάπη μου.
Δεν είναι σοβαρή απώλεια η Φίλιπα.
Με είχαν πείσει πως ήταν όμορφη, όχι σημαδεμένη…
Σκάσε!
-Ρούφους. -Μη μου φέρεσαι σαν παιδάκι!
Σκασίλα σου αν παίζω καλά. Θες μόνο να σε συμπαθούν.
Λοιπόν, δεν παίζω καλά. Ποτέ δεν θα παίξω.
Δεν τα βλέπω καλά τα μαθήματα πιάνου.
Κακώς δεν σε προειδοποίησα. Η Σελέστ δεν είναι η πρώτη.
Είναι φρικτό αυτό που κάνει ο Τομ στις κοπέλες.
Εγώ μάλλον απλώς το συνήθισα.
Ο Λουκ.
Με κοίταξε σαν…
σαν να έφταιγα εγώ.
Κάναμε ό,τι ήταν δυνατό.
Αν φοβάσαι ότι θα μιλήσει στον Τομ για τη Γουίνι, αποκλείεται.
Μόλις έχασε κάτι τρομερά πολύτιμο.
Δεν πρόκειται να ασχοληθεί με τίποτε άλλο για πολύ καιρό.
Κουδούνι για φαγητό.
Δες πού φτάσαμε για να έρθει στα σύγκαλά του το κάθαρμα.
Τουλάχιστον έληξε αυτή η κατάσταση.
Πρέπει να γυρίσω σπίτι.
Με συγχωρείς, μα…
δεν θέλω να γίνω σαν εσένα.
Δεν θέλω να συνηθίσω σ' αυτά.
Δύσκολα πιστεύεις ότι μπορείς.
Δες τον πόνο γύρω σου.
Αλλά για τους ανθρώπους εδώ, η επιβίωση είναι αυτοσκοπός.
Δεν γίνεται αλλιώς.
Όταν ήρθες στο παιδικό δωμάτιο…
όταν γύρισες μετά τη φωτιά,
ακόμα κι όταν την ίδια νύχτα έφυγες, γαντζώθηκα σε σένα…
γιατί γαντζωνόμουν σε μια παλιά εκδοχή του εαυτού μου…
Στη σχολή νοσηλευτικής, στο σπίτι της Ρετζίνα,
στο πρόσωπο του πατέρα σου.
Ξέρω ότι είχες την ελπίδα πως θα ξανακτίζαμε τη σχέση μας.
Κι εγώ την είχα.
Μετά, πέρασαν χρόνια μέχρι να σε ξαναδώ,
και η προσδοκία κόντεψε να με σκοτώσει.
Έτσι, πήγα παρακάτω.
Και θέλω να κάνεις το ίδιο.
Δεν μπορώ.
Δεν γίνεται.
Δεν το θέλω,
επειδή κι εγώ είμαι εδώ, κι εσύ είσαι εδώ,
και θέλω να είμαστε οικογένεια.
Είσαι μεγάλη γυναίκα.
Πέρασαν πολλά χρόνια όπου ήμασταν χωριστά.
Μπορώ να σου τα διηγηθώ, αν θες να μάθεις.
Πρέπει να γυρίσω πίσω.
Έχω πολλά να κάνω.
Επιτέλους βρήκα μια επαφή για τη Γουίνι και πρέπει να δω τι θα γίνει.
Καιρός να φεύγει από δω.
Πανωλεθρία!
Και πώς φερόσουν όλη μέρα, σαν καμιά κοινή πόρνη.
Εσύ σηκώθηκες κι έφυγες!
Ξέχασες ότι έχω κι ένα κτήμα να διευθύνω;
Φύγε από μπροστά μου, πριν κάνω κάτι που θα μετανιώσω!
Όχι, μη σταματάτε εξαιτίας μου.
Συνεχίστε. Θα μου φτιάξει τη διάθεση.
Να καθίσω δίπλα σας;
Είστε καλά;
Έχω να προσφέρω ελάχιστα ως σύντροφος του κου Γουέιλιν.
Διαφωνώ.
Δεν είστε εσείς σύζυγός μου.
Αφήστε τον Τομ.
Όχι, δεν γίνεται.
Γιατί; Είναι απαίσιος άνθρωπος.
Σώστε τον εαυτό σας. Βρείτε κάποιον να σας φροντίζει.
Ποιον, όμως; Ποιον;
Βρείτε τον.
Λυπάμαι πολύ.
Σας θαυμάζω, Μάργκαρετ. Όμως…
Ο Τομ, ο κύριος Ντέιτον και εσείς.
Όλοι χήροι, παντοτινά σε πένθος.
Αυτό το πιάνο έχει φέρει κακοτυχία.
Ίσως το στοιχειώνει ακόμα η παλιά κάτοχός του.
Μήπως να το κάψω;
Δεν θα ήθελα πικρίες μεταξύ μας, Κέβιν.
Καληνύχτα.
Target, Walgreens, Walmart.
Σου έφερα βραδινό.
Δεν πεινάω.
Λουκ.
I'm…
Ειλικρινά συγγνώμη.
Με συγχωρείς.
Νομίζεις πως αυτό αφορά μόνο μια μέρα νηστείας; Μια φυγάδα;
Δεν φταις εσύ, Ντέινα.
Εγώ φταίω.
Έπρεπε να 'μαι πιο διακριτικός με τη Σελέστ.
Αλλά ήμουν περήφανος για τη σχέση. Και για εκείνη.
Ο Τομ το είδε και την πήρε.
Έτσι, ώστε μόνο πεθαίνοντας θα σωζόταν από την ντροπή.
Δεν ισχύει αυτό.
Όπως με τη μητέρα του Νάιτζελ.
Μόλις πέθανε η Χάνα, την πούλησε.
Από τότε που ήμασταν παιδιά, ποτέ δεν μου άφησε κάτι δικό μου.
Ξέρεις ότι μου υποσχέθηκε δική μου γη; Δικό μου κτήμα. Μου είπε να το κερδίσω.
Ο Τομ κρατά τον λόγο του.
Έτσι πίστευα, αλλά τώρα δεν ξέρω.
Νομίζω ότι εγώ κι ο Νάιτζελ θα πεθάνουμε εδώ.
Θέλω να βοηθήσω τον Νάιτζελ. Κι εσένα.
Όπως τη Γουίνι;
Κι οι υπόλοιποι εδώ; Με τον Τζέικ πάνω απ' το κεφάλι τους;
Δεν το σκάω.
Κανείς δεν θα υποφέρει κι άλλο εξαιτίας μου.
Ο Νάιτζελ είπε ότι διαβάζεις.
Θες να βοηθήσεις;
Μάθε του ανάγνωση.
Βοήθησέ τον να γίνει έξυπνος σαν εσένα.
Θα το κάνεις;
Κέβιν. Έλα μέσα.
Μόλις μίλησα με τη γυναίκα μου.
Επιθυμεί κι εκείνη μαθήματα πιάνου.
Θα την αναλάβεις, έτσι;
Ναι. Βεβαίως.
Όπως φαίνεται, ο μικρός δεν παίρνει από μουσική.
Η Μάργκαρετ θα πάρει τις μισές δικές του ώρες.
Αν απασχοληθεί με κάτι, θα ωφεληθεί η ψυχική μου ισορροπία.
Έστω μέχρι να έρθει η αναθεματισμένη αδερφή της.
Ο Ρούφους δεν αποδίδει καλά υπό πίεση.
Αυτό ξαναπές το.
Δεν ξέρω τι να κάνω μ' αυτόν, Κέβιν.
Πώς θα μάθει; Να αρχίσω τις δωροδοκίες, όπως η μάνα του με τα γλυκά;
Δεν πιάνει τίποτα.
Για να καταλάβει τον πατέρα του, ένα αγόρι πρέπει να περνά χρόνο μαζί του.
Μια πολυτέλεια που εγώ στερήθηκα.
Ο πατέρας μου δεν έζησε να μου πει ιστορίες από τον πόλεμο.
Τον σκότωσαν.
Ναι, κι εγώ… Κι εγώ έχασα τον πατέρα μου σε νεαρή ηλικία.
Στον πόλεμο;
Όχι. Από ασθένεια.
Προσπάθησε να του δώσεις αυτό που εσύ στερήθηκες.
Δείχνεις ασυνήθιστα ευαίσθητος στις ανάγκες
και τις τάσεις του γιου μου.
Θα σκεφτώ την πρότασή σου. Να περνώ πιο πολύ χρόνο με τον μικρό.
Ζητώ συγγνώμη για τη συμπεριφορά μου σήμερα.
Φοβάμαι ότι η τρέχουσα κατάσταση με κάνει αδύναμο σαν γυναικούλα.
Υπέστην κάποιες απροσδόκητες απώλειες,
με το αποψινό και τη Γουίνι.
Όταν το σκάνε, αναστατώνομαι.
Νομίζουν πως ξέρουν τι είναι καλύτερο γι' αυτούς. Λάθος.
Πώς παραβλέπουν ότι τους προσφέρω ασφάλεια; Προστασία;
Τώρα γύρισες από την Ολίβια;
Όχι, είμαι κάμποση ώρα εδώ.
Η Γουίνι είναι ακόμα…
Τι τρέχει;
Πέθανε η Σελέστ.
Τι;
Το ίδιο και το μωρό.
Ήμουν μπροστά.
Το είδα να συμβαίνει.
Θεέ μου. Ντέινα.
Δεν ξέρω τι να πω.
Και τι να πεις;
Ο Λουκ σκάβει τάφο και για τους δύο…
μόνος του.
Δεν ήταν καν δικό του. Ήταν του Τομ.
Είπα στον Λουκ ότι θα μάθω στον Νάιτζελ ανάγνωση. Το ελάχιστο που μπορώ να κάνω.
Ντέινα.
Το ξέρω πως είναι επικίνδυνο, αλλά είναι συντετριμμένος. Κάτι πρέπει να κάνω.
Όχι.
Δεν βλέπεις αυτά που βλέπω κάθε μέρα.
Το ξέρω.
Σίγουρα;
Θέλω μόνο να είσαι ασφαλής.
Δεν νομίζω πως αρκεί να είμαι εγώ ασφαλής.
Όταν δεν είμαι, πάω σπίτι μου. Γι' αυτούς εδώ πέρα, πού τέτοια τύχη;
Και…
Και όλο νιώθω λες και, με κάποιον τρόπο…
φταίω εγώ.
Όχι.
Ας ξαπλώσουμε.
Μάργκαρετ;
Γαμώτο.
Υποτιτλισμός: Ειρήνη Παπαδάκη